கேள்வி: போக்குவரத்துப் பொறியியல் - நெடுஞ்சாலைப் பொறியியல் குறித்து விரிவாக சொல்லுங்கள்.
பதில்: நெடுஞ்சாலைப் பொறியாளர்கள் பின்வரும் பணிகளை மேற்கொள்கின்றனர்: *நெடுஞ்சாலைகள், சாலைகள், மற்ற ஊர்திப் பயண ஏந்துகள், பயணர் நடைபாதை, மிதிவண்டிப் பயண வசதி ஆகியவற்றின் திட்டமிடல், வடிவமைப்பு, கட்டுமானம், இயக்கம் ஆகிய பணிகளைக் கையாளல் *பொதுமக்களின் போக்குவரத்துத் தேவைகளை மதிப்பிட்டு அவற்றை நிறைவேற்றும் திட்டங்களுக்கான நிதிவளத்தைப் பெறுதல். *பாதுகாப்புக்காகவும் போக்குவரத்து அளவை மதிப்பிடவும் உயர்நெரிசல் இடங்களையும் மோதல்கள் நேரும் இடங்களையும் பகுத்தாய்தல். *போக்குவரத்து முறையை மேம்படுத்த கட்டிடப் பொறியிய்ல் நெறிமுறைகளைப் பயன்படுத்தல். *ஊர்திகள், ஓட்டுநர்கள், சாலைவழிகள் ஆகிய மூன்று வடிவமைப்புக் கட்டுபாடுகளையும் உகந்தநிலையில் பயன்படுத்தல்.
கேள்வி: போக்குவரத்துப் பொறியியல் - தொடர்வண்டித்தடப் பொறியியல் பற்றி தகவல் சொல்.
பதில்: இருப்புப் பாதைப் பொறியாளர்கள், இர்ட்டைத் தண்டவாளங்கள் அல்லது ஒற்றைத் தண்டவாளம் அமைந்த தொடர்வண்டித் தடத்தையும் பெருந்திரள் போக்குவரத்து அமைப்பையும் வடிவமைத்து, கட்டி, இயக்குகின்றனர். முதன்மைப் பணிகளாக கிடைநிலை, குத்துநிலைத் திசை ஒருங்கிணைப்பு வடிவமைப்பு, தொடர்வண்டி நிலைய இருப்பிடத் தேர்வும் வடிவமைப்பும் இவற்றைக் கட்டியமைப்பதற்கான செலவு மதிப்பீடு ஆகியன அடங்கும். இவர்கள் மேலும் நுட்பமான தொடர்வண்டி இயக்க்க் கட்டுபாட்டையும் கையாள்கின்றனர். இவர்கள் எதிர்காலத் தேவைகளைச் சந்திக்க, மறுமுதலீடு செய்து, தடவலிமையைக் கூட்டி,பாதுகாப்பான தூய்மையான போக்குவரத்தை உருவாக்கலாம். ஐக்கிய அமெரிக்காவில் இவர்கள் மக்களால் தேர்ந்தெடுக்கப்பட்ட பேராளர்களை அடிக்கடி கூட்டி நாட்டின் போக்குவரத்துத் தேவைகளை அறிந்து உரிய தொடர்நடவடிக்கைகளை எடுக்கின்றனர்.
கேள்வி: போக்குவரத்துப் பொறியியல் - துறைமுகப் பொறியியல் என்பது என்ன?
பதில்: துறைமுகப் பொறியாளர்கள் துறைமுகங்கள் அவைசார்ந்த கால்வாய்கள், பிற கடல்சார் ஏந்துகள் ஆகியவற்றை வடிவமைத்து கட்டுகின்றனர். இதைக் கடல்சார் பொறியியலுடன் குழப்பிக் கொள்ளக்கூடாது.
கேள்வி: போக்குவரத்துப் பொறியியல் - விமானதளப் பொறியியல் என்பது என்ன?
பதில்: விமானதளப் பொறியாளர்கள் விமானதளத்தை வடிவமைத்து கட்டுகின்றனர். இவர்கள் விமானதள ஏந்துகளின் வடிவமைப்பில் வானூர்தித் தேவைகளையும் கணத்தாக்கு நிலைமைகளையும் கருத வேண்டும். விமான ஓடுதளச் சாலையின் வழித்தடத் திசையை வடிவமைக்க முதன்மையான காற்றோட்டத் திசையையும் முன்கணிக்கவேண்டும். அவர்கள் ஓடுதள விளிம்பளவையும் பாதுகாப்புப் பகுதிகளையும் தீர்மானிக்கவேண்டும். இவர்கள் பல்வேறு சிறகு நுனிகளின் அளவுகளையும் அளந்து அனைத்து வாயில்களின் சிறகு நுனி இடைவெளியை வடிவமைக்க வேண்டும். ஒட்டுமொத்த விமானதள காப்பன இடங்களைக் குறிப்பிட வேண்டும்.